Kypros

Kypros [1] on saari Välimeressä, Turkin eteläpuolella Euroopassa. == Alueet == Kypros on jaettu kuuteen alueeseen: Famagustan alue Kyrenian alue Larnakan alue Limassolin alue Nikosian alue Pafoksen alue == Kaupungit == Nikosia Larnaka Limassol Pafos == Muut kohteet == Troodos-vuoristo - Kyproksen suurin vuoristo Ayia Napa - Sinulle, joka haluat vilkasta yöelämää == Ymmärrä == Kypros on ollut jo pitkään kahtia jaettu maa. Vuonna 1974 Turkki lähetti joukkoja Kyproksen pohjoisosaan ja yhdeksän vuotta myöhemmin pohjoinen julistautui itsenäiseksi Pohjois-Kyproksen turkkilaiseksi tasavallaksi. Ainoastaan Turkki on kuitenkin tunnustanut sen itsenäiseksi valtioksi. == Tule == Koska Kypros on saarivaltio, suomalaisille matkustajille ainoa matkustusmahdollisuus on lähes aina lentokone. === Lentokoneella === Kyproksen tärkein lentokenttä on Larnakan kansainvälinen lentokenttä, mikä sijaitsee Larnakan laitaosissa. Saarella sijaitsee myös paljon käytetty Pafoksen lentokenttä. === Laivalla === Jotkin yritykset tarjoavat laivamatkoja Kyprokselle, mutta nämä matkat lähtevät pääsääntöisesti jostain Kyproksen lähivaltioista, esim. Kreikasta. == Liiku == Helpoin, mutta usein myös kallein tapa liikkua saaren ympäri on vuokrata auto. Autoillessa on kuitenkin muistettava, että Kyproksella on vasemmanpuolinen liikenne. Jos et halua ajaa autoa itse, hyviä vaihtoehtoja ovat myös taksit sekä bussit. Matkoihin kannattaa kuitenkin varata aikaa, sillä Kyproslaiset eivät ole usein turhan tarkkoja aikataulujen kanssa.. == Puhu == Kyproksen viralliset kielet ovat kreikka ja turkki, tosin maassa pärjää hyvin pelkällä englannilla. == Osta == Paikalliset tuotteet - Hyviä ostoksia sekä tuliaisia ovat mm. paikalliset käsityöt, jotka tosin ovat melko hintavia. === Hintataso === Kyproksen ja Suomen hintataso on suunnilleen sama. == Syö == Mezé - Koostuu 10-20 eri ruokalajista. Syömällä Mezén saa hyvän käsityksen paikallisesta ruoasta. Mússaka == Juo == Kyproksella käydessä kannattaa tutustua paikallisiin viineihin. Näistä mainittavia ovat esimerkiksi Olympus (kuiva punaviini) ja Nefeli (kuiva valkoviini). Lisäksi paikalliset valmistavat maistuvia brandyja sekä Keo-olut on kokeilemisen arvoinen. == Nuku == Kyproksen hotelleista voit lukea lisätietoa osoitteessa cyprus-hotels.com == Opiskele == == Työskentele == == Pysy turvassa == Kypros on pääasiassa melko turvallinen maa, jossa on melko vähän rikollisuutta. On kuitenkin viisainta pitää esim. hotelleissa tärkeät tavarat (passi, suuret rahamäärät) lukituissa kaapeissa. == Pysy terveenä == Tällä hetkellä Kyprokselle ei vaadita pakollisia lisärokotuksia, vaan rokotussuojaksi riittävät suomalaiset perusrokotukset. Kyproksen kraanaveden pitäisi olla turvallista moniin muihin maihin verrattuna, mutta edelleen suositellaan pullotetun veden ostamista. Lisäksi epäilyttävä ruoka (esim. raa'alle näyttävä liha) kannattaa jättää suosiolla lautaselle. Mahdollisten sairausten varalle kannattaa Suomesta viedä yleisimpiä lääkkeitä esim. mahatautiin, vaikka periaatteessa ne ovat saatavissa myös Kyprokselta. == Kunnioita == Kyproksen jakautuminen kahtia on edelleen melko arka asia paikallisille, varsinkin rajan lähistöllä eläville henkilöille. Älä siis turhaan muistuta kyproslaisia asiasta. Viime aikoina Kyproksella on ollut paljon puhetta ympäristöstä ja siitä, kuinka se kestää nykyisiä turistimääriä. Sinä voit olla auttamassa asiaa kunnioittamalla Kyproksen luontoa! == Ota yhteyttä ==